**Национални курс I категорије“ПОЧЕТНО ЗБРИЊАВАЊЕ ПОВРЕЂЕНЕ ОСОБЕ”**

**са почетком у 11 часова у просторијама Деканата Медицинског факултета Приштина - К. Митровица**

**Акредитован за лекаре: број акредитације 153-02-449/2019-01Полазници курса добијају 6 бодова *(максимални број полазника 50)* Курс организију инструктори Друштва лекара ургентне медицине Србије: Асс. др Татјана Рајковић, др Саша Игњатијевић и др Миљан Јовић. *ПРИЈАВЕ ЗА КУРС***

***РАДИОНИЦА ЋЕ БИТИ ОДРЖАНА 29. XI. 2019. у 11 часова u просторијама зграде Деканата Медицинског факултета Приштина у Косовској Митровици.***

***ЗА ПОХАЂАЊЕ РАДИОНИЦЕ СЕ МОГУ ПРИЈАВИТИ ЛЕКАРИ СВИХ ГРАНА МЕДИЦИНЕ***

***Пријава за курс је бесплатна за учеснике Првог Конгреса лекара Косова и Метохије. Због ограниченог броја полазника (50 учесника) неопходно је да се за учешће на курс пријавите најкасније до 20 новембра 2019. године преко мејла:***

**kongres@med.pr.ac.rs или на број. тел:**

**Курс промовише критичко размишљење као основу за одржавање квалитета збрињавања на терену. Програм је осмишљен са циљем да добро утренирани и едуковани спасиоци имају потпуну способност, да донесу праву одлуку о начину збрињавања, зависно од тренутног стања повређеног.**

**Широм света више од пет милиона људи сваке године смртно страда због неке повреде. По подацима Светске здравствене организације трауматизам је водећи узрок смрти код особа од 1 до 44 године живота.**

**Кроз интерактивне сценарије, дискусије и ревизије курс потенцира критичко размишљање засновано на научно доказаним принципима у мултисистемском збрињавању повређених.**

**Полазници на курсу имају прилику да:**

* **Науче физиологију и кинематику повреда;**
* **Разумеју потребу за брзим третманом трауматизоване особе.**
* **Схвате потребу за брзим транспортом на одговарајућу клинику после спровођења свих мера које спашавају живот.**
* **Науче систематизовани начин клиничког прегледа и трагање за повредама које угрожавају живот**
* **Побољшају своје резултате у процени и третману трауматизованог пацијента.**
* **Унапреде ниво своје стручности у области извођења ургентних процедура у прехоспиталном третману.**
* **Успоставе адекватан метод у начину на који се приступа повређеном који има вишеструке повреде, са захватањем више сиситема и критично су угрожени.**

**Курс се заснива на надоградњи знања и вештина сваког полазника појединачно. Ово је могуће учењем принципа критичког размишљања, учењем вештина које решавају постојећи проблем. Уједно се потенцира тимски рад као и уигравање чланова тима који немају исти ниво знања и вештина. Курс обезбеђује сигуран простор у коме сваки полазник може да увежба одређене вештине за збрињавање повређених.**

****